Adjunk se uitlatings is betreurenswaardig, sê polisieminister | Maroela Media
Fikile Mbalula, die minister van polisie (Foto: ANA)
"Ek het gekyk na dit wat hy gesê het, en dit is inderdaad te erg. Ek verstaan wat hy gesê het. Hy wou 'n probleem in Hillbrow aanspreek. Onthou julle wat Herman Mashaba gesê het en ons het hom gekritiseer daaroor? Ons kan dit nie sê nie. Ons moet binne die wet optree," het Mbalula aan verslaggewers gesê tydens 'n besoek aan Sunnyside-polisiestasie in Pretoria vir die jaarlikse Mandeladag-diens.
"Ons moet hierdie mense wat onwettig hier is, hier uit kry. Diegene wat immigrante is, is nie 'n probleem nie. Hulle moet daar bly. Ons kan nie 'n houding hê dat hulle nie veronderstel is om daar te wees nie. Dis problematies en die uitlating deur Mkongi is betreurenswaardig."
Mbalula het gesê hy het die saak met Mkongi bespreek en die adjunkminister sal binnekort sy uitlatings wysig.
Terwyl hy besware oor misdaad en gekaapte geboue in Johannesburg aangespreek het, het Mkongi gesê Suid-Afrikaners het hul stad oorgegee. "Hoe kan 'n stad in Suid-Afrika 80% deur uitlanders bewoon word? Dit is gevaarlik. Suid-Afrikaners het hul eie stad aan die uitlanders oorgegee," het hy glo gesê.
"Die adjunkminister en ek het ooreengekom dat hy 'n verklaring sal uitreik om sy kommentaar te verduidelik. Alhoewel dit goed bedoel was, kan dit misbruik word om ons Afrika-broers aan te val. Die uitlating grens aan xenofobie."
Die Menseregtekommissie (MRK) het Maandag die "onverantwoordelike" uitlatings deur Mkongi veroordeel. Die MRK het gesê dié uitlatings kan xenofobie laat opvlam. "Suid-Afrika sukkel reeds met gewelddadige xenofobiese aanvalle. As 'n leier in die polisie, word daar van die adjunkminister verwag om versigtig te wees in sy openbare uitsprake. Die feite is boonop nie korrek nie, en dit kan ook nie gebruik word om misdaad toe te skryf aan uitlanders nie," het die MRK in 'n verklaring gesê.
Nou hoe op dees aarde kan jy n uitlating terugtrek wat die waarheid is?
SA n land waarin die waarheid in diens van die leuen moet sneuwel.
Dit is die probleem in Suid Afrika die probleem mag nie geïdentifiseer word nie die media is te bang om te verwys na swart ek respekteer die adjunk asook burgermeester Mashaba om die probleem met die buitelanders te identifiseer en aan te spreek miskien moet hy minister word en Fikile adjunk.
Die tussen 8-en 11 miljoen onwettige immigrante kan geen invloed he op n land met so korrupte regering nie ! So die Adj. Min. Korrupte Polisie was verkeerd!
Eers moes Helen Zille verskoning aanbied oor die absolute waarheid oor kolonialisme, nou die adjunk van die Polisie oor sy ware uitlatings. Maar hoekom moet almal swyg oor die onwettige emigrante het. Plaas vra Mbalula om verskoning oor die land se uiters swak doanebeheer, waar die eintlike fout lê.
Ironies moet almal oor die waarheid om verskoning vra, maar die kunstenaar wat die 'F***white people' kunswerk in Kaapstad uitstal hoef niemand om verskoning daaroor te vra nie, want die hof het beslis dis net vryheid van spraak. Wat is hierdie dan anders? Dubbele standaarde.